ai4bharat/Pralekha huggingface dataset:
अर्थ मंत्रालय
केंद्रीय जीएसटी गुप्तचर महासंचालनालय आणि राष्ट्रीय न्यायवैद्यक विज्ञान विद्यापीठ यांच्यादरम्यान डिजिटल न्यायवैद्यक प्रयोगशाळांच्या उभारणीसंदर्भात सामंजस्य करार
केंद्रीय जीएसटी गुप्तचर महासंचालनालय  आणि राष्ट्रीय न्यायवैद्यक विज्ञान विद्यापीठ  यांच्यादरम्यान आज डिजिटल न्यायवैद्यक क्षेत्रातील माहिती आणि ज्ञान यांची देवाणघेवाण, तंत्रज्ञानविषयक प्रगती आणि कौशल्य विकास यांच्यासह डिजिटल न्यायवैद्यक प्रयोगशाळांच्या उभारणीसंदर्भात सामंजस्य करार करण्यात आला. डीजीजीआयचे प्रमुख महासंचालक सुरजित भुजबळ आणि गांधीनगर येथील एनएफएसयुचे उपकुलगुरू डॉ.जे. एम.व्यास यांनी आपापल्या संस्थांतर्फे करारावर स्वाक्षऱ्या केल्या.
डीजीजीआय ही माहितीचे संकलन आणि प्रसारण करणारी तसेच जीएसटी अर्थात वस्तू आणि सेवा कर चुकवेगिरीवर नियंत्रण ठेवण्यासाठी आवश्यक उपाययोजना करणारी केंद्रीय अप्रत्यक्ष कर आणि सीमा शुल्क मंडळाच्या  अखत्यारीतील सर्वोच्च गुप्तचर संस्था आहे. न्यायवैद्यक शास्त्र आणि संबंधित क्षेत्रांतील अभ्यास आणि संशोधन यांन प्रोत्साहन देण्याच्या उद्देशाने भारतीय संसदेने एनएफएसयु या राष्ट्रीयदृष्ट्या महत्त्वाच्या संस्थेची स्थापना केली आहे. एनएफएसयु ही देशातील न्यायवैद्यक क्षेत्राशी संबंधित पहिली आणि एकमेव संस्था असून डिजिटल न्यायवैद्यक क्षेत्रातील अत्याधुनिक तंत्रज्ञान आणि डिजिटल स्वरूपातील पुराव्यांचा अभ्यास करून त्यांचे विश्लेषण करण्याची या संस्थेची क्षमता आहे. एनएफएसयुने डिजिटल न्यायवैद्यक क्षेत्रासंदर्भात सक्तवसुली संचालनालय, डीआरडीओ आणि केंद्रीय अन्वेषण विभाग यांसारख्या विविध राष्ट्रीय संस्थांशी तसेच विविध देश आणि त्यांच्या या क्षेत्रातील संस्थांशी सहकारी संबंध स्थापन केले आहेत.
लक्षणीय प्रमाणातील कर चुकवेगिरी शोधून काढण्यासाठी तसेच प्रचंड प्रमाणात बनावट पावत्यांचा वापर करून फसवणूक करणारी रॅकेट्स मोडून काढण्यासाठी, सीबीआयसीची प्रमुख तपासणी संस्था असलेली डीजीजीआय ही संस्था मोठ्या प्रमाणात डाटा अॅनॅलिटिक्स तसेच अत्याधुनिक तंत्रज्ञानांचा वापर करते आणि अशा प्रकरणांतील मुख्य गुन्हेगारांना अटक करते. आज करण्यात आलेला सामंजस्य करार डीजीजीआयची तपासणी तसेच डिजिटल न्यायवैद्यकीय क्षमता मोठ्या प्रमाणात वाढवेल तसेच या संस्थेला परिणामकारक पद्धतीने खटले चालविण्यात आणि दोषींची गुन्हे निश्चिती करण्यात मदत करेल. करविषयक फसवणुकीच्या गंभीर गुन्ह्यांमध्ये वेगवान आणि प्रभावी पद्धतीने गुन्हे निश्चित झाल्यामुळे, सरकारचा महसूल सुरक्षित राहून कर गळतीबंद तर होतेच पण त्याचबरोबर प्रामाणिक करदात्यांसाठी न्याय्य कर व्यवस्थेची सुनिश्चिती होऊन व्यापार करण्यातील सुविधा सुलभतेने मिळण्याची खात्री होते. आज झालेला करार म्हणजे डीजीजीआयसाठी आवश्यक भौतिक पायाभूत सुविधा तसेच कौशल्य संच आणि डिजिटल न्यायवैद्यक क्षेत्रातील सखोल ज्ञान मिळविण्याच्या दिशेने टाकलेले महत्त्वाचे पाऊल आहे.
या सामंजस्य करारामुळे डीजीजीआय आणि एनएफएसयु यांना डिजिटल न्यायवैद्यक प्रयोगशाळा स्थापन करण्यासाठी तसेच संशोधन आणि प्रशिक्षण कार्यक्रम राबविण्याच्या दृष्टीने सहकारी संबंध स्थापन करण्यासह एकमेकांना तंत्रज्ञानविषयक मदत करण्यासाठी सुलभता प्रदान करेल.
संरक्षण मंत्रालय
संरक्षण क्षेत्रातील निवृत्तीवेतनधारकांनी आपल्या वार्षिक ओळखपत्रांची पूर्तता 25 जून 2022 पर्यंत पूर्ण करण्याचे आवाहन
नवी दिल्ली, 26 मे 2022
संरक्षण मंत्रालयाने, संरक्षण क्षेत्रातील सर्व निवृत्तीवेतन धारकांना त्यांची निवृत्ती वेतनासाठीची ओळखप्रक्रिया/हयातीचा दाखला 25 जून 2022 पर्यंत पूर्ण करावी, असे आवाहन केले आहे.
25 मे 2022 पर्यंत मिळालेल्या आकडेवारीनुसार असे लक्षात आले की, 34,636 निवृत्तीवेतन धारक, ज्यांनी आता स्पर्श  पोर्टलवर नोंदणी केली आहे, त्यांनी आपली वार्षिक ओळखप्रक्रिया पूर्ण केली नसल्याचे आढळले आहे. ऑनलाईन नाही, आणि त्यांच्या संबंधित बँकेतही नोव्हेंबर 2021 पर्यंत ही प्रक्रिया पूर्ण केली नसल्याचे आढळले आहे. एप्रिल 2022 मध्ये अशा 58,275 निवृत्तीवेतन धारकांच्या खात्यात एक महिन्याची  विशेष सवलत म्हणून निवृत्तीवेतन जमा करण्यात आले आहेत , कारण त्यांची वार्षिक ओळखप्रक्रिया त्यांच्या बँकांना महिना अखेर पूर्ण करता आली नाही .
दर महिन्यात निवृत्तीवेतन धारकांना त्यांची पेन्शन सुरळीतपणे मिळत राहावी यासाठी वार्षिक ओळखप्रक्रिया/ हयातीचा दाखला देणे कायद्यानुसार बांधकारक आहे. जर ही वार्षिक ओळखप्रक्रिया/ हयातीचा दाखला दिला गेला नसेल, तर, तो ऑनलाईन किंवा प्रत्यक्ष भरण्यासाठी 25 मे 2022 पर्यंतची मुदत दिली गेली होती. मात्र आता ही मुदत 25 जून 2022 पर्यंत वाढवली आहे.
वार्षिक ओळखप्रक्रिया/ हयातीचा दाखला देण्याची प्रक्रिया खालीलप्रकारे पूर्ण करता येईल:
1. डिजिटल जीवन प्रमाणच्या माध्यमातून ऑनलाईन/ अँन्ड्रॉईड फोन वापरकर्त्यांसाठी जीवन प्रमाण फेस ॲप च्या माध्यमातून
a.हे ॲप इनस्टॉल करणे आणि वापरण्याची सविस्तर माहिती या लिंकवर मिळेल:
https://jeevanpramaan.gov.in/package/documentdowload/JeevanPramaan_FaceApp_3.6_Installation
b.स्पर्श निवृत्तीवेतनधारक : मंजूर करणारे अधिकारी म्हणून कृपया “ संरक्षण– PCDA अलाहाबाद”आणि वितरण अधिकारी म्हणून “SPARSH – PCDA  अलाहाबाद, ची निवड करा.
c.लिगसी पेन्शनर : तुमचे अर्ज मंजूर करणाऱ्या संबंधित अधिकाऱ्यांची निवड करा, ती - “संरक्षण- Jt.CDA  सुब्रोतो पार्क” किंवा “संरक्षण- PCDA  अलाहाबाद किंवा “संरक्षण- PCDA , मुंबई आणि वितरण अधिकाऱ्यांची तुमच्या संबंधित बँक/डीपीडिओ इत्यादीसाठी निवड
2. निवृत्तीवेतन धारक त्यांच्या घराजवळच्या सामाईक सेवा केंद्रात जाऊनही ही ओळखप्रक्रिया करु शकतात . त्यासाठी, खालील लिंकवर त्यांना त्यांच्या जवळचे सामाईक सेवा केंद्र कुठे आहे, याची माहिती मिळू शकेल : https://findmycsc.nic.in/
3.तसेच, निवृत्तीवेतन धारक, त्यांच्या घराजवळील DPDO मध्ये जाऊन देखील आपला हयातीचा दाखला देऊ शकतात. वारसा हक्काने जे निवृत्तीवेतन मिळवत आहेत, तेही आपल्या संबंधित बँकेत, त्यांचा हयातीचा दाखला देऊ शकतात.
S.Kulkarni/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213
संरक्षण मंत्रालय
भारतीय तटरक्षक दलाकडून 32 बांगलादेशी मच्छिमारांची सुटका
नवी दिल्ली, 23 ऑगस्ट 2022
भारतीय तटरक्षक दलाने 32 बांगलादेशी मच्छिमारांची सुटका केली आणि दोन्ही तटरक्षक दलांमधील विद्यमान सामंजस्य करारानुसार आज त्यांना बांगलादेश तटरक्षक दलाकडे सुपूर्द केले.
भारत-बांगलादेश आंतरराष्ट्रीय सागरी सीमारेषेजवळ बोटी उलटल्यानंतर 'वरद' या भारतीय तटरक्षक दलाच्या जहाजाने 32 बांगलादेशी मच्छिमारांची सुटका केली आणि त्यांना बांगलादेशी तटरक्षक जहाज 'तजुद्दीन' च्या स्वाधीन केले. बांगलादेशी मच्छिमारांचे प्राण वाचवण्याच्या मानवतावादी भूमिकेबद्दल बांगलादेश तटरक्षक दलाने भारतीय तटरक्षक दलाचे आभार मानले आहेत.
बांगलादेश आणि पश्चिम बंगालच्या किनार्यावर 19-20 ऑगस्ट 22 दरम्यान चक्रीवादळ/कमी दाबाच्या पट्ट्यामुळे बांगलादेशी मच्छिमारांच्या बोटी उलटल्या होत्या. यापैकी बहुतांश मच्छीमार खवळलेल्या समुद्रात मासे मारण्याच्या जाळ्यांना जवळपास 24 तास लटकत होते आणि जगण्यासाठी धडपडत होते. 20 ऑगस्ट 22 रोजी जवळपास 24 तासांनंतर, त्यांना भारतीय तटरक्षक दलाच्या जहाजांनी आणि विमानांनी त्यांना पाहिले आणि बचावकार्य सुरू केले.32 बांगलादेशी मच्छिमारांपैकी 27 जणांना भारतीय तटरक्षक दलाने खोल पाण्यातून सोडवले आणि उर्वरित 5 बांगलादेशी मच्छीमारांना भारतीय मच्छिमारांनी उथळ क्षेत्रातून वाचवले.
या बचावकार्यातून कठीण परिस्थितीत जीवित हानी टाळण्याची भारतीय तटरक्षक दलाची प्रतिबध्दता दिसून येते. अशा यशस्वी शोधकार्य आणि बचाव कार्यांमुळे प्रादेशिक शोध आणि बचाव संरचना मजबूत होईलच , शिवाय शेजारी देशांसोबतचे आंतरराष्ट्रीय सहकार्य देखील वृद्धिंगत होईल.
S.Kane/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
पंतप्रधान कार्यालय
जपान दौऱ्यावर जाण्यापूर्वी पंतप्रधान नरेंद्र मोदी यांनी प्रसिद्ध केलेले निवेदन
नवी दिल्ली, 22 मे 2022
जपानचे पंतप्रधान, माननीय फुमिओ कीशिदा यांच्या आमंत्रणावरुन, मी येत्या 23-24 मे 2022 रोजी जपानची राजधानी तोक्यो इथे जाणार आहे.
मार्च 2022 मध्ये झालेल्या 14 व्या भारत-जपान वार्षिक शिखर परिषदेच्या निमित्ताने मला जपानचे पंतप्रधान फुमिओ कीशिदा यांचे भारतात स्वागत करण्याची संधी मिळाली होती. माझ्या तोक्यो भेटीदरम्यान, आम्हा दोघांमध्ये झालेला सुसंवाद अधिक पुढे नेण्याचा माझा मानस असून, भारत आणि जपान यांच्यातील विशेष राजनैतिक आणि जागतिक भागीदारी अधिक दृढ करण्याचा आमचा उद्देश असेल.
जपानमध्ये मी क्वाड नेत्यांच्या दुसऱ्या प्रत्यक्ष बैठकीमध्ये देखील सहभागी होणार आहे. ही बैठक, क्वाडचे सदस्य असलेल्या चारही देशांच्या नेत्यांसाठी, क्वाड अंतर्गत सुरु असलेल्या विविध उपक्रमांच्या प्रगतीचा आढावा घेण्याची उत्तम संधी असेल. त्याचवेळी आम्ही, हिंद-प्रशांत महासागर क्षेत्रातील घडामोडी आणि परस्पर हिताच्या अनेक जागतिक मुद्यांवर देखील व्यापक चर्चा करु.
त्याशिवाय, माझी अमेरिकेचे अध्यक्ष, जोसेफ बायडन यांच्यासोबत द्वीपक्षीय बैठकही होणार आहे. या बैठकीत आम्ही, अमेरिकेसोबतच्या आमच्या बहुआयामी द्विपक्षीय संबंधाना अधिक दृढ आणि मजबूत करण्याविषयी चर्चा करु. तसेच, प्रादेशिक घडामोडी आणि सध्या सुरु असलेल्या जागतिक प्रश्नांवरची आमची चर्चाही आम्ही पुढे घेऊन जाऊ.
ऑस्ट्रेलियाचे नवनिर्वाचित पंतप्रधान अॅंथनी अल्बानीस देखील पहिल्यांदाच क्वाड संमेलनात सहभागी होणार आहेत. त्यांच्याही सोबत द्वीपक्षीय बैठक करण्यास मी उत्सुक असून, सर्वसमावेशक राजनैतिक भागीदारी अंतर्गत भारत आणि ऑस्ट्रेलिया यांच्यातील बहुआयामी सहकार्य, तसेच परस्पर हिताच्या प्रादेशिक आणि जागतिक विषयांवर त्यांच्यासोबत या बैठकीत व्यापक चर्चा होणे अपेक्षित आहे.
भारत आणि जपान दरम्यानची वित्तीय भागीदारी हा देखील आमच्या विशेष राजनैतिक आणि जागतिक भागीदारीचा महत्वाचा पैलू आहे. मार्च महिन्यातील शिखर परिषदेत, पंतप्रधान कीशिदा आणि मी, येत्या पाच वर्षात, जपानमधून भारतातील सार्वजनिक आणि खाजगी क्षेत्रांत 5 ट्रिलियन येन  ची गुंतवणूक करण्याचा मानस असल्याची घोषणा केली होती. या आगामी भेटीत, मी जपानमधील उद्योजक-व्यवसाय प्रतिनिधींसोबत बैठक घेऊन, या उद्दिष्टप्राप्तिसाठी दोन्ही देशातील आर्थिक संबंध अधिक दृढ करण्याचा प्रयत्न करणार आहे.
जपानमध्ये सुमारे 40 हजार भारतीय लोक राहतात. हे सर्व भारतीय नागरिक, भारताच्या जपानसोबतच्या संबंधांचे वाहक आणि दूत आहेत. त्या सर्वांसोबत संवाद साधण्यासही मी उत्सुक आहे.RA/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 24 जुलै 2021
आरोग्य मंत्रालयाची कोविड-19 घडामोडींवरील माहिती
भारताच्या कोविड-19 प्रतिबंधक लसीकरणाने 42.78 कोटींचा टप्पा ओलांडला आहे. आज सकाळी 7 वाजेपर्यंत उपलब्ध माहितीनुसार एकूण 52,34,188 सत्रांमध्ये, 42,78,82,261 लसीच्या मात्रा देण्यात आल्या. गेल्या 24 तासात 42,67,799 लसीच्या मात्रा देण्यात आल्या.
कोविड -19 प्रतिबंधक लसीकरणाच्या नव्या टप्प्याला 21 जून 2021 रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे.
भारतात महामारीच्या सुरुवातीपासून ते आतापर्यंत एकूण 3,05,03,166 तर गेल्या 24 तासात 35,087 रुग्ण कोविड-19 संसर्गातून बरे झाले आहेत. रुग्ण बरे होण्याचा कल सातत्याने सकारात्मक असून आता रुग्ण बरे होण्याचा एकूण दर 97.35% झाला आहे.
भारतात गेल्या 24 तासात 39,097 नव्या रुग्णांची नोंद झाली.
सलग 27 दिवस 50,000 पेक्षा कमी दैनंदिन रुग्णांची नोंद झाली आहे. राज्ये आणि केंद्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
भारतात सक्रीय रुग्णसंख्येतही सातत्याने घट होत आहे. देशात आज सक्रीय रुग्णसंख्या 4,08,977 इतकी असून ती एकूण रुग्णसंख्येच्या 1.31% आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 16,31,266 चाचण्या करण्यात आल्या. देशात आतापर्यंत एकूण 45.45 कोटींपेक्षा अधिक  चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहिक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 2.22% तर दैनंदिन पॉझिटीव्हीटी 2.40% आहे. दैनंदिन पॉझिटीव्हीटी दर सलग 33 व्या दिवशी 3% पेक्षा कमी तर साप्ताहीक पॉझिटीव्हीटी दर सलग 47 व्या दिवशी 5% पेक्षा कमी आहे.
इतर अपडेट्स :
- देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटिबद्ध आहे. कोविड सार्वत्रिक लसीकरण मोहिमेचा तिसरा टप्पा 21 जून 2021 रोजी सुरु झाला आहे. लसींची अधिक उपलब्धता, उपलब्ध होणाऱ्या लसींच्या साठ्याविषयी राज्ये आणि केंद्रशासित प्रदेशांना आगावू सूचना देणे तसेच त्याद्वारे लसींची पुरवठा साखळी सुनियोजित करण्याचा प्रयत्न करत, लसीकरण मोहीमेला गती देण्यात आली आहे.राष्ट्रीय लसीकरण मोहिमेचा भाग म्हणून, केंद्र सरकार राज्ये आणि केंद्रशासित प्रदेशांना मोफत कोविड लसी पुरवत आहे. लसीकरणाच्या सध्या सुरु असलेल्या टप्प्यात, केंद्र सरकार देशात उत्पादित होणाऱ्या 75% लसी खरेदी करणार असून, त्यांचा मोफत पुरवठा राज्ये/केंद्रशासित प्रदेशांना करणार आहे. आतापर्यंत राज्ये/केंद्रशासित प्रदेशांना 44.53 कोटींपेक्षा अधिक  लसींच्या मात्रा देण्यात आल्या आहेत. तसेच, आणखी 85,58,360 लाख मात्रा लवकरच दिल्या जाणार आहेत.
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
पंतप्रधान कार्यालय
महात्मा गांधी यांच्या पुतळ्याला पंतप्रधानांकडून पुष्पांजली अर्पण
नवी दिल्ली, 29 ऑक्टोबर 2021
रोम इथल्या पियाझा गांधी इथे असलेल्या महात्मा गांधी यांच्या पुतळ्याला पंतप्रधान नरेंद्र मोदी यांनी पुष्पांजली अर्पण करत अभिवादन केले.
यावेळी मोठ्या संख्येने उपस्थित असलेल्या भारतीय समुदायालाही पंतप्रधानांनी नंतर अभिवादन केले.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारत सरकारने राज्ये/केंद्रशासित प्रदेशांना आतापर्यंत सुमारे 16.33 कोटी मात्रा मोफत पुरवल्या
राज्ये/केंद्रशासित प्रदेशांकडे अद्यापही 1 कोटीपेक्षा जास्त मात्रा उपलब्ध
याशिवाय येत्या 3 दिवसात राज्ये/केंद्रशासित प्रदेशांना 19 लाखापेक्षा जास्त मात्रा मिळणार
कोविड-19 महामारी विरोधातल्या लढ्यात केंद्र सरकार अग्रस्थानी आहे. महामारी विरोधातल्या भारत सरकारच्या पंच सूत्री धोरणाचा लसीकरण हा महत्वाचा स्तंभ आहे.  कोविड-19 प्रतिबंध आणि व्यवस्थापनासाठी केंद्र सरकारने अनेक ठोस पावले उचलली आहेत.
आज सकाळी 8 वाजता प्राप्त झालेल्या आकडेवारीनुसार,बकेंद्र सरकारने राज्ये/केंद्रशासित प्रदेशांना आतापर्यंत सुमारे 16.33 कोटी  मात्रा मोफत पुरवल्या आहेत.
यापैकी वाया गेलेल्या मात्रा धरून एकूण 15,33,56,503 मात्रा वापरण्यात आल्या.
राज्ये/केंद्रशासित प्रदेशांकडे अद्यापही 1 कोटीपेक्षा जास्त  मात्रा वापरण्यासाठी उपलब्ध आहेत.
याशिवाय येत्या 3 दिवसात राज्ये/केंद्रशासित प्रदेशांना 20 लाख  मात्रा मिळणार आहेत.
माहिती आणि प्रसारण मंत्रालय
आसामच्या ग्रामीण भागात दरवर्षी येणाऱ्या पुरामुळे जनतेच्या आयुष्यात येणारी संकटे आणि समस्यांचे चित्रण आमच्या ‘द ब्रिज’ चित्रपटातून मांडण्याचा प्रयत्न- चित्रपट निर्माते क्रिपाल कलिता
“चित्रपटासाठी एखादे दृश्य चित्रित करण्यासाठी आमच्या चमूला अनेकदा सात तास पुराच्या पाण्यात बुडून चित्रीकरण करावे लागले”
“त्यांच्या विचारांमुळे भारावून, त्यांचा दृष्टीकोन नव्या पिढीपर्यंत पोचवण्याच्या उद्देशानेच माहितीपट निर्मिती”- बिशप फिलीपोझ मार क्रिसोस्टोम यांच्यावरील माहितीपटाचे दिग्दर्शक ब्लेसि इप थॉमस
पणजी, 19 जानेवारी 2021
क्रिपाल कलिता यांचा आसामी भाषेतील लघुपट, ‘द ब्रिज’ आसामच्या ग्रामीण भागात दरवर्षी येणाऱ्या भीषण पुरामुळे विस्थापित होणाऱ्या गरीब नागरिकांचे दुःख प्रभावीपणे मांडतो.
“आज तरी या समस्येवर काहीही तोडगा दिसत नाही. मी ग्रामीण भागातला शेतकऱ्याचा मुलगा असल्याने, पुराचा फटका बसलेल्यांचे दुःख आणि समस्या मी स्वतः अनुभवल्या आहेत.” असे कलिता यांनी सांगितले. 51 व्या इफ्फीदरम्यान आज झालेल्या पत्रकार परिषदेत ते बोलत होते. राष्ट्रीय चित्रपट पुरस्कार विजेते दिग्दर्शक आणि पटकथाकार, ब्लेसि ईप थॉमस हे ही या पत्रकार परिषदेत सहभागी झाले होते. त्यांनी, ‘100 इयर्स ऑफ क्रिसोस्टोम- अ बायोग्राफिकल फिल्म’ ची माहिती दिली. हे दोन्ही माहितीपट गोव्यात सुरु असलेल्या 51 व्या इफ्फीतील इंडियन पॅनोरमाच्या नॉन फीचर फिल्म विभागात दाखवले जाणार आहेत.
दरवर्षी ब्रह्मपुत्रा नदी आणि तिच्या उपनद्यांना पूर येतो आणि या भीषण पुरात अनेक गावे आणि पिके वाहून जातात. या लघुपटाची नायिका जोनाकीला या पुरामुळे मोठ्या संघर्षमय आयुष्याला सामोरे जावे लागते. नदीवर पूल नसल्याने तिच्या समस्यांमध्ये आणखीनचा वाढ होते, मात्र अखेर ती स्वतःच सक्षम होते.. ‘आयुष्य सुरूच राहिले पाहिजे’ हा संदेश देणारा हा लघुपट आहे.
कलिता, हे स्वतंत्र चित्रपट निर्माते असून, त्यांना नाट्यक्षेत्राची पार्श्वभूमी लाभली आहे. त्यांनी या चित्रपटासाठी अनेक नवोदित कलाकार आणि तंत्रज्ञांची निवड केली. जोनाकी ची भूमिका करणाऱ्या “शिवा रानी कलिता यांची निवड सुमारे 300 कलाकारांच्या स्क्रीन टेस्ट नंतर करण्यात आली, असे त्यांनी सांगितले. अत्यंत मर्यादित संसाधनांच्या मदतीने तयार करण्यात आलेला हा लघुपट आसाममधील पूरस्थितीतच चित्रित करण्यात आला आहे.
आसाममधील अनेक लोक रोजगारासाठी बाहेर स्थानांतरीत होत असून, त्याचा आसामच्या अर्थव्यवस्थेवर विपरीत परिणाम होत आहे, असे कलिता यांनी सांगितले.
ब्लेसि ईप थॉमस यांचा 2019 मधील माहितीपट, ‘100 इयर्स ऑफ क्रिसोस्टोम- अ बायोग्राफिकल फिल्म’ मध्ये 103 वर्षे वयाचे बिशप फिलीपोझ मार क्रिसोस्टोम मार थोमा वालिया मेट्रोपोलिटन यांचे विचार आणि जीवनकार्याची माहिती देतो. बिशप फिलीपोझ मार हे आशियातील तसेच ख्रिस्ती धर्माच्या इतिहासातील सर्वाधिक काळ बिशपपद सांभाळणारे बिशप आहेत. 2007 साली ते मार थोमा वालिया मेट्रोपोलिटन बनले. 2018 साली त्यांना पद्मभूषण पुरस्काराने सन्मानित करण्यात आले. त्यांचे आयुष्य हेच, भारताच्या गेल्या शतकातील राजकीय आणि सामाजिक इतिहासाचे जिवंत रूप आहे. पहिल्या महायुद्धापासूनचा काळ त्यांनी अनुभवला आहे. “त्यांच्या विचारांनी मला खूप प्रेरणा मिळाली आणि त्यातूनच पुढच्या पिढ्यांपर्यंत त्यांचे विचार पोहोचवण्यासाठी मी हा माहितीपट बनवला”, असे दिग्दर्शक ब्लेसि ईप थॉमस यांनी यावेळी सांगितले.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
माहिती आणि प्रसारण मंत्रालय
पत्र सूचना कार्यालय आणि केंद्रीय संचार ब्युरो यांच्या संयुक्त विद्यमाने खोट्या बातम्यांपासून सावधगिरी बाळगण्याविषयीच्या कार्यशाळेचे आयोजन
गोवा, 4 सप्टेंबर 2023
पत्र सूचना कार्यालय  आणि केंद्रीय संचार ब्युरो  यांच्या संयुक्त विद्यमाने पणजी येथील डॉन बॉस्को महाविद्यालयात विद्यार्थ्यांसाठी कार्यशाळेचे आयोजन करण्यात आले होते. पत्र सूचना कार्यालयाचे उपसंचालक गौतम एस. कुमार यांच्या अध्यक्षतेखाली ही कार्यशाळा माध्यम साक्षरता वाढवून चुकीच्या  माहितीचा प्रतिकार करण्यासंदर्भात होती. पत्रकारितेचे  शिक्षण घेणाऱ्या विद्यार्थ्यांना उद्देशून आयोजित करण्यात आलेल्या या सत्रात सध्याच्या संचारयुगात चुकीची माहिती ओळखणे, विश्लेषण करणे आणि त्यावर तोडगा काढण्यासाठी आवश्यक साधने उपलब्ध करून देणे यावर कार्यशाळेत भर देण्यात आला.
या कार्यशाळेचा मुख्य उद्देश विद्यार्थ्यांना माध्यम साक्षरतेच्या संकल्पनेची ओळख करून देणे आणि खोट्या बातम्या आणि खोट्या बातम्यांमुळे उद्भवलेल्या आव्हानांना सामोरे जाण्यासाठी सक्षम करणे हा होता. सत्रादरम्यान, सहभागींनी खोट्या बातम्यांच्या  वाढत्या धोक्याबद्दल चर्चा केली आणि भ्रामक मीडिया सामग्री ओळखण्याच्या तंत्रांसंबंधी मार्गदर्शन केले. विद्यार्थ्यांना बनावट व्हिडिओ आणि मूळ व्हिडिओ यातील फरक प्रात्यक्षिकाच्या माध्यमातून दाखवण्यात आला.
विद्यार्थ्यांनी बातम्या आणि चुकीच्या माहितीवर आपला दृष्टीकोन सामायिक केला, फेक न्यूज शोधण्याच्या पद्धती सुधारण्यासाठी विद्यार्थ्यांनी अनेक नाविन्यपूर्ण कल्पना मांडल्या. विचारांच्या या देवाणघेवाणीमुळे सारासार विचारसरणी आणि विकसित होत चाललेल्या प्रसारमाध्यमांच्या परिदृश्याचे सखोल आकलन होण्यास चालना मिळाली.
कार्यशाळेपूर्वी घेण्यात आलेल्या निबंध लेखन स्पर्धेचे पारितोषिक वितरण यावेळी करण्यात आले. विद्यार्थ्यांचा कार्यशाळेसाठी सक्रीय सहभाग होता. याला आणखी चालना देण्यासाठी पत्र सूचना कार्यालय आणि केंद्रीय संचार ब्युरो यांनी राज्यातील शैक्षणिक संस्थांमध्ये अशा प्रकारच्या आणखी कार्यशाळा आयोजित करण्याचा मानस व्यक्त केला आहे.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 48
युवा व्यवहार आणि क्रीडा मंत्रालय
क्रीडा मंत्री अनुराग ठाकूर यांनी केला टोकियो पॅरालिम्पिक पदक विजेत्यांचा सत्कार
क्रीडापटूंना अधिक पाठिंबा देण्यासाठी लक्ष्यित ऑलिम्पिक मंच योजना राबवून ती बळकट केली जाईल: अनुराग ठाकूर
पंतप्रधानांच्या प्रेरणेमुळे खेळाडूंना त्यांच्या क्रीडा प्रकारात सर्वोत्तम कामगिरी करता आली : क्रीडा मंत्री
नवी दिल्ली, 3 सप्टेंबर 2021
केंद्रीय युवा कार्यक्रम आणि क्रीडा मंत्री अनुराग ठाकूर यांनी पॅरालिम्पिक क्रीडा पदक विजेते सुमित अँटिल , देवेंद्र झाझरिया , योगेश कठुनिया  आणि शरद कुमार  यांचा आज नवी दिल्लीत सत्कार केला.
यावेळी बोलताना ठाकूर म्हणाले, “आमच्या पॅरालिम्पियन खेळाडूंच्या चमकदार कामगिरीमुळे भारत उत्साही आहे; मागील पॅरालिम्पिकच्या पदकांच्या संख्येशी आम्ही आताच बरोबरी केली आहे! पॅरालिम्पियन हे भारताचा अभिमान आहेत. भारतीय पॅरा खेळाडूंच्या उत्कृष्ट कामगिरीमुळे देशाला केवळ अभिमान वाटला नाही तर प्रत्येक स्वप्न साकार होण्याचे धैर्यही मिळाले आहे. टोकियो पॅरालिम्पिकमध्ये, सुमित अँटिल, देवेंद्र झाझरिया, योगेश कठुनिया आणि शरद कुमार यांच्या उत्कृष्ट कामगिरीबद्दल मी पुन्हा एकदा अभिनंदन करतो. ” सुमितने केवळ भालाफेकमध्ये सुवर्णपदक जिंकले नाही तर जागतिक विक्रमही केला. देवेंद्रने 64.35 ची वैयक्तिक सर्वोत्तम फेक करून रौप्य पदक पटकावले. पॅरालिम्पिकमधील त्याचे हे तिसरे पदक होते. योगेश कठुनिया ने थाळीफेक मध्ये रौप्य पदक आणि पुरुषांच्या उंच उडी मध्ये शरद कुमार ने कांस्य पदक पटकावले. ते सर्व लाखो लोकांसाठी आदर्श बनले आहेत, असेही मंत्री म्हणाले.
आंतरराष्ट्रीय स्पर्धांसाठी खेळाडूंना पाठिंबा देण्याच्या सरकारी दृष्टिकोनाने एक परिवर्तनकारी बदल घडवून आणला आहे. सरकार भारताच्या पॅरालिम्पियन्सना सुविधा आणि निधीसह समर्थन देत राहील जेणेकरून ते आंतरराष्ट्रीय स्तरावर उत्कृष्ट कामगिरी करू शकतील. क्रीडापटूंना अधिक पाठिंबा देण्यासाठी लक्ष्यित ऑलिम्पिक मंच योजना राबवून ती बळकट केली जाईल, असे मंत्री म्हणाले.
देशाच्या पंतप्रधानांनी खेळाडूंशी संवाद साधण्यासाठी आणि प्रेरणा देण्यासाठी वैयक्तिक अभिरुची घेतली आहे हे अभूतपूर्व आहे अशा भावना त्यांच्या संवादादरम्यान, पॅरा-खेळाडूंनी व्यक्त केल्या. पंतप्रधानांच्या प्रेरणेमुळेच खेळाडूंचा आत्मविश्वास यावेळी पूर्णपणे वेगळ्या पातळीवर आहे असे खेळाडूंना वाटले. त्यांना मिळालेल्या आर्थिक मदतीमुळे आणि सुविधांमुळे, खेळाडूंना वाटले की सरकारने त्यांना दत्तक घेऊन त्यांचे समर्थन केले आहे ज्यामुळे त्यांचे मनोबल वाढण्यास प्रचंड सहकार्य मिळाले आहे.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने केला 141.37 कोटी मात्रांचा टप्पा पार
गेल्या 24 तासात 32 लाखांहून अधिक लसीच्या मात्रा देण्यात आल्या
कोरोनामुक्तीचा दर सध्या 98.40%, मार्च 2020 पासूनचा सर्वाधिक दर
गेल्या 24 तासात 6,987 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 76,766
साप्ताहिक पॉझिटिव्हिटी दर  , गेले 42 दिवस 1% पेक्षा कमी
आज सकाळी 7 वाजेपर्यंत प्राप्त तात्पुरत्या अहवालानुसार, गेल्या 24 तासांत लसीच्या 32,90,766 मात्रा देऊन,भारतातील कोविड-19 लसीकरण व्याप्तीने 141.37 कोटी  मात्रांचा टप्पा पार केला. 1,50,19,426 लसीकरण सत्रांच्या माध्यमातून या मात्रा देण्यात आल्या.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,86,889
|
|
2nd Dose
|
|
96,78,711
|
|
FLWs
|
|
1st Dose
|
|
1,83,84,805
|
|
2nd Dose
|
|
1,68,32,147
|
|
Age Group 18-44 years
|
|
1st Dose
|
|
49,31,81,327
|
|
2nd Dose
|
|
31,37,54,574
|
|
Age Group 45-59 years
|
|
1st Dose
|
|
19,30,37,920
|
|
2nd Dose
|
|
14,54,97,411
|
|
Over 60 years
|
|
1st Dose
|
|
12,05,58,233
|
|
2nd Dose
|
|
9,24,60,408
|
|
Total
|
|
1,41,37,72,425
गेल्या 24 तासांत 7,091कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्येत  वाढ होऊन ती 3,42,30,354.झाली आहे.
परिणामी, भारतातील कोरोनामुक्तीचा दर 98.40% इतका आहे, जो मार्च 2020 पासून सर्वाधिक आहे.
केंद्र आणि राज्ये/केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 59 दिवसांपासून दररोज 15,000 पेक्षा कमी नवीन कोरोना रुग्णांची नोंद होण्याचा कल कायम आहे. .
गेल्या 24 तासात 6,987 नवीन कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 76,766 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.22% आहे आणि हे प्रमाण मार्च 2020 पासून सर्वात कमी आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 9,45,455 चाचण्या करण्यात आल्या. भारताने आतापर्यंत एकूण 67.19 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली जात असताना, साप्ताहिक पॉझिटिव्हिटी दर सध्या 0.62% असून गेल्या 42 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.74% असून गेले सलग 83 दिवस हा दर 2 % पेक्षा कमी आणि गेले 118 दिवस 3% पेक्षा कमी राहिला आहे.
सांख्यिकी आणि कार्यक्रम अंमलबजावणी मंत्रालय
सप्टेंबर 2018 साठी औद्योगिक उत्पादन निर्देशांक
नवी दिल्ली, 12 नोव्हेंबर 2018
सप्टेंबर 2018 मध्ये औद्योगिक उत्पादन निर्देशांक  128.6 इतका राहिला जो सप्टेंबर 2017 च्या तुलनेत 4.5 टक्के अधिक आहे. एप्रिल-सप्टेंबर 2018 मध्ये औद्योगिक विकास दर गेल्या आर्थिक वर्षातील याच कालावधीच्या तुलनेत 5.1 टक्के राहिला.
सप्टेंबर 2018 मध्ये खाण, निर्मिती आणि वीज क्षेत्रात उत्पादन वाढीचा दर सप्टेंबर 2017 च्या तुलनेत अनुक्रमे 0.2 टक्के, 4.6 टक्के आणि 8.2 टक्के राहिला. तर एप्रिल-सप्टेंबर 2018 मध्ये या तिन्ही क्षेत्रांचा उत्पादन वृद्धि दर गेल्या आर्थिक वर्षातील याच कालावधीच्या तुलनेत अनुक्रमे 3.3, 5.3 आणि 6.2 टक्के राहिला . या काळात फर्निचरच्या निर्मितीत 32.8 टक्के इतकी सर्वाधिक वाढ नोंदली गेली. तंबाखू उत्पादनांच्या निर्मितीने 7.3 टक्के वाढ नोंदवली .
उपयोग आधारित वर्गीकरण अनुसार सप्टेंबर 2018 मध्ये प्राथमिक वस्तु , भांडवली वस्तू ,मध्यवर्ती वस्तु आणि पायाभूत निर्माण वस्तूंचा वृद्धी दर सप्टेंबर 2017 च्या तुलनेत अनुक्रमे 5.8 टक्के, 1.4 टक्के आणि 9.5 टक्के राहिला. टिकाऊ ग्राहकोपयोगी वस्तूंच्या वाढीचा दर सप्टेंबर 2018 मध्ये 5.2 टक्के राहिला,. तर बिगर-टिकाऊ ग्राहकोपयोगी वस्तूंचा वृद्धि दर सप्टेंबर 2018 मध्ये 6.1 टक्के राहिला..
ऑक्टोबर 2018 चा निर्देशांक बुधवार 12 डिसेंबर रोजी प्रसिद्ध केला जाईल.
N.Sapre/S.Kane/P.Kor
(Visitor Counter : 62